Управляващият орган на Стратегическия план за развитие на земеделието и селските райони (СПРЗСР) за периода 2023 – 2027 г. публикува за обществено обсъждане проект на заповед за изменение на Заповед № РД 09-1238 от 03.12.2024 г., с която са утвърдени Насоки за кандидатстване със заявления за подпомагане по процедура чрез подбор „Сформиране на оперативни групи (първа стъпка)“ по интервенция II.Ж.1. „Подкрепа за оперативни групи в рамките на Европейското партньорство за иновации“ от Стратегическия план за развитие на земеделието и селските райони на Република България за периода 2023 – 2027 г.

Във връзка с проведена писмена процедура в рамките на Комитета за наблюдение на Стратегическия план за развитие на земеделието и селските райони на Република България за периода 2023 – 2027 г. на основание чл. 12, ал. 11 от Наредба № 4 от 25 октомври 2024 г., бюджетът по процедурата се увеличава със 172 500 лв.

Проектът на заповед за изменение на условията за кандидатстване по процедура чрез подбор „Сформиране на оперативни групи (първа стъпка)“ се публикува на основание чл. 68, ал. 3 от Закона за подпомагане на земеделските производители.

**Писмени предложения и коментари по публикуваните документи могат да се изпращат в срок до 24.06.2025 г. чрез СЕУ или на електронна поща:** [**rdd@mzh.government.bg**](mailto:rdd@mzh.government.bg)**.**