

|  |  |
| --- | --- |
| **ДО**  **Д-Р ЛОЗАНА ВАСИЛЕВА**  **ЗАМЕСТНИК-МИНИСТЪР НА ЗЕМЕДЕЛИЕТО И ХРАНИТЕ И РЪКОВОДИТЕЛ НА**  **УПРАВЛЯВАЩИЯ ОРГАН НА**  **СТРАТЕГИЧЕСКИЯ ПЛАН ЗА РАЗВИТИЕТО НА ЗЕМЕДЕЛИЕТО И СЕЛСКИТЕ РАЙОНИ ЗА ПЕРИОДА**  **2023-2027 Г.** | **ОДОБРИЛ:** |

**Д О К Л А Д**

**от Елена Иванова – директор на дирекция „Развитие на селските райони“**

|  |  |
| --- | --- |
| **ОТНОСНО:** | *Предложение за изменение на насоките за кандидатстване по процедура чрез подбор* *„Сформиране на оперативни групи (първа стъпка)“ по интервенция II.Ж.1. „Подкрепа за оперативни групи в рамките на Европейското партньорство за иновации“ от Стратегическия план за развитие на земеделието и селските райони на Република България за периода 2023 – 2027 г.* |

**УВАЖАЕМА ГОСПОЖО ЗАМЕСТНИК-МИНИСТЪР,**

Въз основа на одобрен доклад № 93-2898 от 06.06.2025 г. на основание чл. 12, ал. 11 от Наредба № 4 от 25 октомври 2024 г. в периода 06.06 – 13.06.2025 г. се проведе писмена процедура в рамките на Комитета за наблюдение за увеличаване на бюджета по процедура „Сформиране на оперативни групи (първа стъпка)“ по интервенция II.Ж.1 „Подкрепа за оперативни групи в рамките на ЕПИ“ от СПРЗСР 2023-2027 г. със 172 500 лв. (88 199.20 евро).

Въз основа на проведената писмена процедура се осигури възможност за финансиране на девет заявления за подпомагане, които са допустими за подпомагане и са получили между 52 и 36 точки съгласно критериите за подбор на заявления за подпомагане, постъпили в съответния период на прием.

В чл. 68, ал. 5 от Закона за подпомагане на земеделските производители е посочено, че след откриване на приема утвърдените насоки може да се изменят само при промени в правото на Европейския съюз, българското законодателство или Стратегическия план, при очевидна фактическа грешка, при промяна в социалните или икономическите условия, **за увеличаване на финансовия ресурс** по приема или за удължаване на срока на приема или изпълнението, или във връзка с резултатите от проведени одитни проверки и влезли в сила съдебни решения. Увеличаване на финансовия ресурс по приема може да се извършва само до публикуване на класирането на заявленията за подпомагане.

**УВАЖАЕМА ГОСПОЖО ЗАМЕСТНИК-МИНИСТЪР,**

Във връзка с гореизложеното и на основание чл. 68, ал. 2 и ал. 5, изречение второ от Закона за подпомагане на земеделските производители, чл. 3, ал. 3 от Наредба № 4 от 25.10.2024 г. за реда за предоставяне на безвъзмездна финансова помощ, за сключване и изменение на административни договори, за налагане на административни санкции за интервенциите по чл. 73, 74, 75, чл. 77, параграф 1, букви „а“, „в“–„е“ и чл. 78 от Регламент (ЕС) 2021/2115, за условията и реда за изплащане, за отказ за изплащане и намаления на плащанията, и за оттегляне на изплатената финансова помощ за интервенциите по чл. 73, 74, 75, 77 и 78 от същия регламент, (обн., ДВ бр. 92 от 2024 г.), предлагам да издадете заповед за изменение на Заповед № РД 09-1238 от 03.12.2024 г., с която са утвърдени насоки за кандидатстване по процедура чрез подбор „Сформиране на оперативни групи (първа стъпка)“ по интервенция II.Ж.1. „Подкрепа за оперативни групи в рамките на Европейското партньорство за иновации“ от Стратегическия план за развитие на земеделието и селските райони на Република България за периода 2023 – 2027 г.

**Приложение**: *Проект на заповед за именение на Заповед №* *РД 09-1238 от 03.12.2024 г.*

С уважение,

